Hierdie vat ek vandag vir my – toortsie.com
Hierdie vat ek vandag vir my
September 11, 2016 September 12, 2016 ~ Toortsie
"Sing, Sion! Juig, Israel! Wees met alles wat jy is, vrolik en bly, Jerusalem!
Die Here het 'n einde gemaak aan jou straf, Hy het jou vyande laat padgee. Die Koning van Israel, die Here, is by jou; jy hoef geen ramp meer te vrees nie.
Daardie dag sal daar vir Jerusalem gesê word: Moenie bang wees nie, Sion, moenie jou hande moedeloos laat hang nie! Die Here jou God is by jou, Hy, die krygsman wat red. Hy is vol vreugde oor jou, Hy is stil-tevrede in sy liefde. Hy jubel en juig oor jou:
Ek maak dié bymekaar wat treur, ver van die feestelikheid af, dié wat uit jou uit kom en ter wille van jou die smaad gedra het. Ek gaan nou optree teen almal wat jou verdruk het, Ek gaan die kreupeles help, die verstrooides bymekaarmaak en die vernedering wat hulle moes ondergaan, in eer verander, in roem oor die hele aarde.
Wanneer die tyd daar is, laat Ek julle kom, maak Ek julle bymekaar en gee Ek aan julle roem en eer onder al die volke op aarde; dit is die tyd wanneer Ek julle lot verander, julle sal dit met julle eie oë sien, sê die Here. "
Ek vat hierdie vir my. Wat van jou? Vat jy dit ook vir jou? Ek wens vir ons voorspoed en vreugde en vrede en nee, anders as wat hier staan, wens ek ook vir húlle wat my nie goedgesind is nie, vrede en voorspoed toe. Mag God hulle pyn uit die verlede, wat maak dat hulle nou anders optree as wat hulle eintlik wil, genees. Mag God hulle seën en verlos sodat ook húlle die vreugde en vrede en genade wat God gee, mag smaak.